Edward Daniel Clarke

Edward Daniel Clarke (født 5. juni 1769 i Sussex, død 9. mars 1822 i London) var en engelsk mineralog og naturforsker. Hans botaniske autor-forkortelse er «E.D. Clarke».

Han foretok mange reiser, gjennom England (1791), Italia (1792 og 1794), Skandinavia, Finland, Russland, Sibir, Lilleasia og Hellas (1799–1802). På reisene samlet han mineraler, manuskripter, mynter og skulpturer.

På reise i Norge i 1799 stanset Clarke på Elstad ved Ringebu. I sin reisedagbok beskrev han «kirken på Elstad» (det vil si Ringebu stavkirke) med en dominerende beliggenhet på østsiden av elven. Clarke mente kirken er et meget malerisk bygg uansett hvilket punkt man betraktet den fra. Han mente den lignet på trekirkene i Sveits og mente generelt å kunne se likhet i skikker i Norge og i Sveits. Thomas Malthus hadde på sin reise sommeren 1799 også stanset på Elstad og omtalte kirken der.

Clarke ble i 1808 ansatt som professor i mineralogi ved Universitetet i Cambridge. I 1815 ble han æresmedlem av det prøyssiske vitenskapsakademiet,  og i 1819 var han en av grunnleggerne av Cambridge Philosophical Society.

Verker 
Testimony of Authors respecting the Colossal Statue of Ceres in the Public Library, Cambridge (8 bind, 1801–1803)
The Tomb of Alexander, a Dissertation on the Sarcophagus brought from Alexandria, and now in the British Museum (4 bind, 1805)
A Methodical Distribution of the Mineral Kingdom (fol., Lewes, 1807)
A Description of the Greek Marbles brought from the Shores of the Euxine, Archipelago and Mediterranean, and deposited in the University Library, Cambridge (8 bind, 1809)
Travels in various Countries of Europe, Asia and Africa (4 bind, 1810–1819; 2. opplag 1811–1823).

Referanser

Kilder 
 

Briter
Medlemmer av Det prøyssiske vitenskapsakademiet
Mineraloger